**Kliiniline küsimus nr B5 nekroosi eemaldamine**

*Kliiniline küsimus:* Kas lamatishaavandiga patsiendil eemaldada lamatishaavandi paranemise

soodustamiseks hoolduse käigus haavandist nekrootilist kude vs mitte eemaldada?

|  |
| --- |
| **Töörühma soovitus:** Nekroosi eemaldamiseks eelistage autolüütilist meetodit, mida soodustavad sobivad haavahooldusvahendid. (Nõrk positiivne soovitus)Kaaluge mehaanilist nekrektoomiat, kui autolüütiline meetod ei õnnestu või pikendab tunduvalt paranemise aega. Lamatishaavandi korrastus skalpelli, kääride või küretiga ei ole nekrootilise koe eemaldamiseks soovitatav, kui selle teostajal ei ole vastavat väljaõpet ega kogemust. (Praktiline soovitus) |
| **Patsient/sihtrühm** | Tekkinud lamatisega riskiga patsiendid: eakad, liikumispiiranguga isikud, ortopeedia/ traumatoloogia osakondade patsiendid, reieluukaela- või puusaluu murruga patsiendid.  |
| **Sekkumine** | Igapäevase hoolduse käigus nekrootilise koe eemaldamine haavast |
| **Tegur** | **Otsus** | **Selgitus** |  |
| **Väga hea või keskmise kvaliteediga tõendusmaterjal**(kas tõendusmaterjal on väga kvaliteetne?) (Mida kõrgem on tõendusmaterjali kvaliteet, seda tugevam on soovitus)  | □ Ei | Kahes süstemaatilises ülevaates võrreldi nekrektoomia erinevate meetodite tõhusust lamatishaavandite paranemisel. Ühes ülevaates on analüüsitud 13 ja teises üheksat uuringut. Uuringute kvaliteet on madal. |  |
|  |  |  |  |

|  |  |  |  |
| --- | --- | --- | --- |
| **Kindlustunne kasude ning** **kahjude ja koormuse tasakaalu suhtes****(kas on kindlustunne?)**Mida suurem on erinevus soovitavate ja soovimatute tagajärgede vahel ning kindlustunne selle erinevuse suhtes, seda tõenäolisem on tugev soovitus. Mida väiksem on tegelik kasu ja mida väiksem on kindlustunne selle kasu suhtes, seda tõenäolisem on tingimuslik/nõrk soovitus | □ Ei | Uuringutes on võrreldud ensümaatilisi vahendeid platseeboga, ensümaatilisi vahendeid ja autolüütilisi vahendeid ning ensümaatilisi vahendeid omavahel. Ensümaatiliste vahendite ja platseebo võrdlemisel lamatiste täielikul paranemisel erinevust ei täheldatud, kuid väheneb lamatishaavandi pindala ning haavandi paranemise aeg on lühem. Lamatishaavandite täieliku paranemise saavutamiseks ei leitud ensümaatiliste ja autolüütiliste vahendite kasutamise vahel statistiliselt olulist erinevust. Erinevate ensümaatiliste vahendite võrdlemisel ei ole lamatishaavandite paranemisel erinevust, kuid erinevused olid mõningates tulemusnäitajates. Papaiinuurea kasutamisel oli nekrootilist kude vähem kui kollagenaasi kasutamisel (25% vs. 99%, p < 0,02). Kaltsiumalginaadi rühmas oli haavandi mõõtmete kiirem vähenemine võrreldes dekstranomeeri rühmas (–2,12 CI 95% −3,50, –0,74 cm2 nädalas, p < 0,03). Streptokinaasi/streptodornaasi lisamine hüdrogeelile aitab kiirendada surnud naharakkude eemaldamist (3,7 (1,66, 5,74) päeva kiirem, p < 0,004). |  |

|  |  |  |  |
| --- | --- | --- | --- |
| **Kindlus või sarnasus väärtustes (kas on kindlustunne?)***Mida suurem on varieeruvus* *või ebakindlus patsiendi väärtuste ja eelistuste suhtes, seda tõenäolisem on tingimuslik või nõrk* *soovitus.* | □ Jah | Töörühm leidis, et igapäevases lamatishaavandi hoolduses ei ole nekroosi kirurgiline eemaldamine vajalik. Teiste nekrektoomia meetodite eelistamiseks on vähe tõendeid. Kuna ensümaatilisel ja autolüütilisel nekroosi eemaldamisel ei ole suurt erinevust, tuleb eelistada autolüütilist meetodit kui odavamat ja turvalisemat. Kõigepealt on vaja lamatishaavand korralikult puhastada ja ravida seda sobivate haavasidemetega. |  |
| **Ressursi tähendus (kas tarbitud ressursid olid väärt** **oodatavat kasu)***Mida suurem on sekkumise* *kulu võrreldes kaalutava alternatiiviga ja muud otsusega* *seotud kulud, st mida rohkem* *ressursse tarbitakse, seda* *tõenäolisem on tingimuslik/**nõrk soovitus.* | □ Jah | Haavandi skalpelli või küretiga puhastamine on kõige odavam ja kiirem meetod võrreldes ensümaatiliste, autolüütilise või ms meetodiga. Igapäeva hoolduses peetakse autolüütilise protsessi toetamist erinevate hooldusvahenditega turvalisemaks meetodiks. |  |
| **Soovituse üldine tugevus** *Mida suurem on sekkumise* *kulu võrreldes kaalutava alternatiiviga ja muud otsusega* *seotud kulud, st mida rohkem* *ressursse tarbitakse, seda* *tõenäolisem on tingimuslik/**nõrk soovitus.* | Nõrk positiivne soovitus koos praktilise soovitusega |